b'\n_START_ARTICLE_\nLamborghini Countach\n_START_PARAGRAPH_\nLamborghini Countach sportski je automobil talijanskog proizvo\xc4\x91a\xc4\x8da Lamborghini koji se proizvodio od 1974.g. do 1990.g. Naziv je dobio prema rije\xc4\x8di koju mladi\xc4\x87i u talijanskoj pokrajini Pijemont izgovaraju kada ugledaju prekrasnu \xc5\xbeenu. Naziv je navodno ostao nakon \xc5\xa1to je Nuccio Bertone iz tvrtke Bertone po prvi put ugledao "Projekt 112" u svom studiu i izustio uzvik. Ve\xc4\x87ina ostalih modela Lamborghinija dobila je nazive vezane uz borbe bikova._NEWLINE_Prototip je predstavljen na \xc5\xbdenevskom autosalonu 1971.g. Model je mnogo donio popularnosti dizajna sa voza\xc4\x8dkim mjestom postavljeni naprijed, kako bi \xc5\xa1to vi\xc5\xa1e mjesta ostalo za motor. Model je imao oblik krilca, koji su nakon njega koristili mnogi proizvo\xc4\x91a\xc4\x8di automobila. Iako se ne proizvodi ve\xc4\x87 17 godina (2007.g.) jo\xc5\xa1 uvijek je vrlo popularan kod mnogih ljudi i smatra se jednim od najpoznatijih automobila dana\xc5\xa1njice (2007.g.) Mnoge sli\xc4\x8dnosti sa modela Countach vide se na novijim modelima Diablo i Murci\xc3\xa9lago.\n_START_SECTION_\nIzgled\n_START_PARAGRAPH_\nZa izgled automobila zaslu\xc5\xbean je Marcello Gandini iz Bertone studia za dizajn, isti \xc4\x8dovjek koji je radio na modelu Miura. Gandini je bio tada mlad i neiskusan dizajner - ne ba\xc5\xa1 previ\xc5\xa1e upu\xc4\x87en u prakti\xc4\x8dne i ergonomske aspekte auto dizajna, ali isto tako i neoptere\xc4\x87en njima. Stvorio je vrlo napadan dizajn. Countach je bio \xc5\xa1irok i nizak i ne previ\xc5\xa1e dug. Karoserija modela bila je gotovo potpuno na\xc4\x8dinjena od ravnih trapezoidnih plo\xc4\x8da. Iako je sam automobil bio oblikovan poput krilca s puno kutova, bilo je i oblih linija. Vrata modela otvarala su se prema gore i naprijed, poput \xc5\xa1kara i postala su za\xc5\xa1titni znak Lamborghinija. Takva vrata djelomi\xc4\x8dno su bila postavljena zbog samog stila, ali ponajvi\xc5\xa1e zbog toga \xc5\xa1to \xc5\xa1irina automobila nije dopu\xc5\xa1tala ugradnju konvencionalnih vrata. Zbog otvaranja prema gore bilo je potrebno paziti kod otvaranja vrata u niskim prostorima (zbog lo\xc5\xa1e vidljivosti prema natrag, voza\xc4\x8di su prilikom parkiranja vo\xc5\xbenjom unatrag \xc4\x8desto znali otvortiti vrata, sjesti na rub i tako parkirati)._NEWLINE_Lo\xc5\xa1 stil prototipa postupno je dotjeran i prilago\xc4\x91en u skladu s razvojem automobila kako bi popravio performanse, upravljivosti, dr\xc5\xbeanja ceste i mogu\xc4\x87nosti da ostvari zadane vrijednosti. To je po\xc4\x8delo sa prvim proizvodnim modelom gdje je ugra\xc4\x91eno nekoliko otvora kako bi adekvatno hladili motor. Ugra\xc4\x91en je i legendarni NACA-usis (usis razvijen i dizajniran 1945.g. od strane National Advisory Committee for Aeronautics koji kada se pravilno ugradi omogu\xc4\x87uje neometan dovod zraka uglavnom za hla\xc4\x91enje motora, a \xc4\x8desto je kori\xc5\xa1ten na zrakoplovima i sportskim automobila) na vrata i stra\xc5\xbenji blatobran sa svake strane automobila. Kasniji dodaci uklju\xc4\x8divali su pokaziva\xc4\x8de smjera na branicima, krilca i razli\xc4\x8dite branike, \xc5\xa1to je malo pomalo mijenjalo izgled automobila._NEWLINE_Stil i vizualni dojam u\xc4\x8dinio je od Countacha pojam odli\xc4\x8dnog dizajna kod svih osim autoin\xc5\xbeinjera. Superiorne performanse kasnijih Lamborghini modela (Diablo i Muricelago) vi\xc5\xa1e su se svidjele in\xc5\xbeinjerima i voza\xc4\x8dima, ali nisu imali orginalnost i hrabrost u izgledu koja se Countacha u\xc4\x8dinila slavnim. Razli\xc4\x8diti dojmovi koji su ostavili razli\xc4\x8diti modeli Lamborghinija uzrokovali su mnoga neslaganja i rasprave oko toga \xc5\xa1to je klasi\xc4\x8dni dizajn autombila (elegantni izgled i stil - protiv - tehni\xc4\x8dke i konstruktorske superiorornosti).\n_START_SECTION_\nMotor\n_START_PARAGRAPH_\nStra\xc5\xbenje kota\xc4\x8de pokretao je tradicionalni Lamborghini V12 motor. Iako je tvrtka namjeravala ugraditi 5-litreni motor, u prvim modelima ugra\xc4\x91en je motor iz modela Miura. U kasnije su modele ugra\xc4\x91ivani 5 litreni i 5.2 litreni motori.'